****

**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA LOPAR**

**Povjerenstvo za provedbu natječaja**

# KLASA: 112-01/24-01/1

*URBROJ: 2170-24-02-24-3*

Lopar, 26. siječnja 2024. godine

Povjerenstvo za provedbu natječaja (u daljnjem tekstu: Povjerenstvo) za **imenovanje pročelnika** u Upravnom odjelu za financije i komunalni sustav Općine Lopar, na temelju članka 19. i 20. Zakona o službenicima i namještenicima u lokalnoj i područnoj (regionalnoj) samoupravi ("Narodne novine", broj 86/2008., 61/2011., 04/2018. i 112/2019.- u nastavku teksta ZSN), objavljuje

**OBAVIJEST I UPUTE KANDIDATIMA**

koji podnose prijavu na javni natječaj za imenovanje pročelnika u Upravnom odjelu za financije i komunalni sustav - 1 izvršitelj/izvršiteljica, na neodređeno vrijeme, uz probni rad od 3 mjeseca.

U „Narodnim novinama“ broj : 10/2024 od 26. siječnja 2024. godine objavljen je javni natječaj za imenovanje pročelnika/ice u Upravnom odjelu za financije i komunalni sustav- 1 izvršitelj/izvršiteljica, na neodređeno vrijeme, uz probni rad od 3 mjeseca.

Izrazi koji se koriste u ovoj obavijesti i uputama za osobe u muškom rodu uporabljeni su neutralno i odnose se na muške i ženske osobe.

Od dana objave javnog natječaja u „Narodnim novinama“ počinje teći rok od 8 dana za podnošenje

prijava na javni natječaj.

Prijava je podnesena u roku ako je prije isteka roka zaprimljena u pisarnici Općine Lopar, 51 281 Lopar, Lopar 289 A, a ako je prijava upućena poštom preporučeno ili predana ovlaštenom pružatelju poštanskih usluga kao preporučena pošiljka, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

**Opis poslova radnog mjesta – pročelnik upravnog odjela za financije i komunalni sustav**

|  |
| --- |
| upravlja upravnim odjelom, organizira rad upravnog odjela (migracije, kontrola računa) |
| osigurava zakonitost rada te provođenje obveza utvrđenih zakonom, odlukama  Općinskog vijeća i načelnika |
| koordinira rad upravnog odjela sa drugim upravnim tijelima Općine, državnim tijelima  ustanovama, jedinicama lokalne i područne (regionalne) samouprave i njihovim institucijama |
| predlaže smjernice, planove i akte gradonačelniku te podnosi izvješća o radu iz  nadležnosti upravnog odjela |
| prati propise i stručnu literaturu iz nadležnosti upravnog odjela te sudjeluje u raznim  vidovima edukacija |
| obavlja i druge poslove po nalogu Općinskog načelnika |
| rad sa strankama |

**Podaci o plaći**

Temeljem članka 8. Zakona o plaćama službenika i namještenika u lokalnoj i područnoj

(regionalnoj) samoupravi („Narodne novine“ broj 28/10), plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

Koeficijent složenosti poslova radnog mjesta pročelnik upravnog odjela je 2,90 utvrđen temeljem članka 3. Odluke o koeficijentima za obračun plaća službenika i namještenika Općine Lopar (“Službene novine Primorsko-goranske županije”, broj 33/22.)

Osnovica za obračun plaće utvrđena Odlukom o osnovici za obračun plaće službenika i namještenika (Službene novine Primorsko-goranske županije, br. 34/23 iznosi 645,00 EURO bruto.

**Prethodna provjera znanja i sposobnosti obuhvaća:**

• pisano testiranje i provjera praktičnog rada (poznavanje rada na računalu)

* intervju s kandidatima koji su ostvarili najmanje 50% bodova iz svakog dijela provjere znanja i sposobnosti kandidata

**Pravni i drugi izvori za pripremanje kandidata za prethodnu provjeru**

* Zakon o komunalnom gospodarstvu („Narodne novine“ broj 68/18, 110/18 i 32/20),
* Zakon o proračunu („Narodne novine“ broj 114/21)
* Zakon o lokalnim porezima („Narodne novine“ broj 115/16, 101/17, 114/22, 114/23)
* Statut Općine Lopar („Službeni novine Primorsko-goranske županije“ broj 5/21 i 33/22)
* Odluka o ustrojstvu općinske uprave Općine Lopar („Službeni novine Primorsko-goranske županije“ broj 33/22)

**Napomena:** pravni izvori za pripremanje kandidata za prethodnu provjeru su i sve možebitne izmjene i dopune propisa iz ove točke, a koje će stupiti na snagu nakon objave Natječaja.

Način obavljanja prethodne provjere znanja i sposobnosti kandidata Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz Natječaja.

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na Natječaj.

Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

Nakon utvrđivanja identiteta kandidata, prethodna provjera znanja i sposobnosti započinje

pisanim testiranjem. Kandidatima će biti podijeljena pitanja za provjeru znanja.

Pisani test sastojati će se od ukupno 20 pitanja. Maksimalan broj bodova koje kandidat može ostvariti na pisanom testiranju je 10.

Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.

Ukoliko pojedini kandidat prekrši naprijed navedena pravila biti će udaljen s provjere znanja, a njegov/njezin rezultat Povjerenstvo neće priznati niti ocjenjivati. Provjera praktičnog rada tj. poznavanje rada na računalu boduje se od 1 do 10.

Kandidati koji će moći pristupiti intervjuu, bit će o tome obaviješteni.

Intervju se provodi samo s kandidatima koji su ostvarili najmanje 50% bodova na provedenom testiranju iz svakog dijela provjere znanja i sposobnosti odnosno pisanog testiranja i poznavanja rada na računalu.

Povjerenstvo za provedbu natječaja kroz intervju s kandidatima utvrđuje snalažljivost, komunikativnost, kreativnost, profesionalne ciljeve i motivaciju za rad u Općini Lopar. Rezultati intervjua boduju se od 1 do 10 bodova.

Nakon provedenog postupka, Povjerenstvo će sastaviti Izvješće o provedenom postupku te utvrditi rang listu kandidata prema ukupnom broju ostvarenih bodova na pisanom testiranju i intervjuu. Povjerenstvo potom dostavlja Izvješće općinskom načelniku Općine Lopar.

Vrijeme trajanja testiranja 60 minuta.

Mjesto testiranja je u zgradi Općine Lopar na adresi Lopar 289 A, 51 281 Lopar, dok će

vrijeme održavanja biti objavljeno na oglasnoj ploči Općine Lopar i na internetskim stranicama Općine, www.opcina-lopar.hr, najmanje 5 dana prije testiranja.

**Ostale upute:**

Podnositelji prijava dužni su u prijavi priložiti sve priloge i podatke naznačene u javnom natječaju i to u obliku navedenom u natječaju budući da manjak samo jedne isprave ili dostava jedne isprave u obliku koji nije naveden u natječaju isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do isteka roka u natječaju. Nadalje, prijave kandidata koji ne ispunjavaju formalne uvjete za prijam u službu navedene u natječaju ne upućuju se u daljnji postupak provjere znanja i sposobnosti i o tome će se podnositelj prijave o obavijestiti pisanim putem.

**Povjerenstvo za provedbu natječaja**